Nitrianska župa (Uhorsko)

Nitrianska župa resp. Nitrianska stolica resp. Nitriansky komitát (iné názvy: Nitra, staršie Nitranská stolica; , , ) bola župa resp. stolica resp. komitát v Uhorsku. 

 Charakteristika 
Nitrianska župa susedila s Moravou (od 16. stor. rakúska provincia, od roku 1918 súčasť Česko-Slovenska) a Bratislavskou, Komárňanskou, Tekovskou, Trenčianskou a Turčianskou župou. Dominantnou riekou bola Nitra, pretekajúca župou zo severu na juh, ďalej potom Váh v stredozápadnej časti a Morava v jej západnej časti. Rozloha župy v r. 1910 bola 5 519 km², (druhá najväčšia župa na Slovensku). 

V súčasnosti sa pre región bývalej župy používa pomenovanie Ponitrie, pre jej severnú časť aj Horná Nitra, západnú časť je súčasťou regiónu Záhorie a južná časť je súčasťou regiónu Podunajsko.

 Centrum 
Administratívnym centrom stolice bol Nitriansky hrad, stoličné orgány sídlili v Nitre.

 Rody vládnucich županov 
Medzi najstaršie rody županov patrili Poznanovci (ich rod bol pravdepodobne slovanského pôvodu), medzi rokmi 13021777 patrila hodnosť župana (resp. hlavného župana) nitrianskemu biskupovi, potom sa na čele stolice striedali príslušníci najbohatších rodov stolice.

 Dejiny 
Nitriansky komitát patril medzi najstaršie v Uhorsku, vznikol pravdepodobne už v 10. storočí. O prvých županoch Nitrianskej župy po zriadení uhorského štátu podávajú svedectvo Zoborské listiny z roku 1111. Nitra sa aj vďaka „úsiliu“ uhorského veľmoža Matúša Čáka začala meniť na šľachtickú stolicu až po jeho smrti r. 1321.

V 16. storočí bola slobodným kráľovským mestom len Skalica (od r.1372).

Počas tureckých výbojov v 16. a 17. storočí sa súčasťou ostrihomského sandžaku stalo mnoho dedín medzi riekami Nitra a Žitava, Žitavská pahorkatina bola takmer celá pod tureckou kontrolou. V rokoch 16631685 si Turci podrobili aj Nové Zámky. Stolica trpela aj vojenským pustošením počas stavovských povstaní v 17. storočí.

Kultúrnym centrom stolice bola Nitra (sídlo biskupa, pobočka Slovenského učeného tovarišstva), ďalej Skalica (mestská (r. 1542), evanjelická a kalvínska škola, jezuitské gymnázium r. 1662), Prievidza (evanjelická škola r. 1666 prevzatá piaristami v rámci rekatolizácie), Brezová pod Bradlom (významné stredisko slovenského národného života).

Územie stolice sa od počiatku členilo na štyri slúžnovské okresy (Prvý, Druhý, Tretí a Štvrtý), okolo r. 1646 už niesli názvy podľa svojich sídiel: Novomestský (Záhorský) – Processus Vág-Újhelyiensis, Obdokovský – Processus Bodokiensis, Bojnický – Processus Bajmocziensis a Nitriansky – Processus Nitriensis. Od 17. storočia sa oddelil od Novomestského Skalický okres – Processus Szakolczensis.

V r. 1918 sa nitriansky župa stala súčasťou Česko-Slovenska (potvrdené Trianonskou zmluvou r. 1920). Nitrianska župa existovala ešte do r. 1927, aj keď v rokoch 19231927 v zmenených hraniciach a nie s takými právomocami ako počas Uhorska.

Počas 2. svetovej vojny bola južná časť bývalej Nitrianskej župy súčasťou Maďarska a novovytvorenej maďarskej župy Nitra-Prešporok (Nyitra-Pozsony) s centrom v Nových Zámkoch. Po skončení vojny sa okupované časti opäť stali súčasťou Česko-Slovenska. V súčasnosti je bývalé územie Nitrianskej župy súčasťou Nitrianskeho, Trenčianskeho a Trnavského kraja.

 Národnosti 
V Nitrianskej župe prevládalo slovenské etnikum, Maďari obývali územia na Žitavskej pahorkatine a juhozápad medzi Nitrou a Váhom, Nemci žili v Hornonitrianskej kotline (Handlová, Nitrianske (Nemecké) Pravno).

 Okresy 
V roku 1910 sa Nitrianska župa delila na tieto slúžnovské okresy:
Nitra
Šaľa, centrum Trnovec nad Váhom 
Nové Mesto nad Váhom 
Hlohovec 
Topoľčany
Prievidza 
Nové Zámky, centrum Šurany
Myjava
Senica
Skalica, centrum Holíč
Piešťany 
Žabokreky nad Nitrou 
Mestá so zriadeným magistrátom:
Nitra 
Nové Zámky 
Skalica

V súčasnosti je bývalá Nitrianska župy rozdelená do týchto regiónov a okresov:
Ponitrie
Horná Nitra
Prievidza (takmer celý okres)
Bánovce nad Bebravou (malá časť okresu)
Partizánske (2/3 okresu)
Topoľčany (celý okres)
Nitra (takmer celý okres)
Podunajsko
Šaľa (takmer celý okres)
Nové Zámky (severozápadná časť okresu)
Záhorie
Skalica (celý okres)
Senica (2/3 okresu)
Považie
Myjava (celý okres)
Nové Mesto nad Váhom (1/2 okresu)
Piešťany (celý okres)
Trnava a okolie
Trnava (len niekoľko dedín na východe a severe)
Hlohovec (celý okres)

 Referencie 

 Ďalšia literatúra 
 CHRASTINA, Peter  SOUČKOVÁ, Taťána. Príroda a krajina Nitrianskej stolice v prvej polovici 18. storočia podľa Vedomostí M. Bela a vybraných autorov obdobia baroka. Trnava : Filozofická fakulta Univerzity Sv. Cyrila a Metoda, 2022. 116 s. ISBN 978-80-572-0227-1


 Pozri aj 
 Zoznam obcí Nitrianskej župy
 Nitrianska župa (Česko-Slovensko, 1918 – 1922)
 Nitrianska župa (Česko-Slovensko, 1923 – 1928)

 Iné projekty 

Kategória:Regióny na Slovensku
Kategória:Župy v Uhorsku